ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035263 

ขอให้พิจารณาเปิดช่องทางกลับรถ (U-turn) ให้ประชาชนสามารถกลับรถได้ บริเวณ ถนนรามอินทรา ไปจนถึงถนนแจ้งวัฒนะ  เขตบางเขน กรุงเทพมหานคร จุดสังเกต มีการปิดช่องทางกลับรถ (U-turn) ตลอดถนนทั้ง 2 เส้นทางที่กล่าวข้างต้น เนื่องจากผู้ร้องแจ้งว่า ในบริเวณพื้นที่ดังกล่าว มีการปิดช่องทางกลับรถ (U-turn) ผู้ร้องเข้าใจว่า มีการปิดถนน เพื่อปรับปรุงซ่อมแซมถนน แล้วบังคับให้สัญจรขึ้นสะพาน (ไม่ระบุชื่อสะพาน) โดยปกติผู้ร้องอาศัยอยู่ในพื้นที่ติดกับห้างสรรพสินค้าเซ็นทรัล รามอินทรา จะสามารถสัญจรกลับรถ (U-turn) ได้แต่พอมีการปิดช่องทางกลับรถ (U-turn) ผู้ร้องต้องสัญจรเลยออกไปประมาณ 4-5 กิโลเมตร พอสัญจรกลับรถมาในพื้นที่ดังกล่าว ทำให้ต้องสัญจรเป็นระยะทางเกือบประมาณ 10 กิโลเมตร ทำให้ผู้ร้องและประชาชนที่สัญจรผ่านได้รับความเดือดร้อนอยู่บ่อยครั้ง ซึ่งจากบริเวณวงเวียนบางเขน ประชาชนสามารถสัญจรกลับรถ (U-turn) ได้แต่ต้องสัญจรไป-กลับรถบริเวณเส้นทางวิภาวดี (ตามผู้ร้องแจ้ง) เป็นระยะทางไป-กลับเกือบประมาณ 10 กิโลเมตร ซึ่งปัจจุบันน้ำมันเชื้อเพลิงมีราคาแพงมาก ทำให้ประชาชนมีค่าใช้จ่ายด้านน้ำมันเชื้อเพลิงเพิ่มมากขึ้น ลิตรละประมาณ 36-37 บาท (สามสิบหกบาทถึงสามสิบเจ็ดบาทถ้วน) ซึ่งจะถึงลิตรละ 40 บาท (สี่สิบบาทถ้วน) อยู่แล้ว บางครั้งผู้ร้องพบเห็นว่า ในบริเวณพื้นที่ดังกล่าว มีการปิดถนน แต่ไม่ได้ดำเนินการใดๆ เช่น การปิดถนนไม่ให้รถสัญจรขึ้นสะพาน แต่ก็ไม่มีการก่อสร้างอะไร ซึ่งขอให้ปิดถนนให้สมเหตุสมผลกับประชาชนผู้ใช้รถใช้ถนนด้วย และขอให้เปิดช่องทางให้รถสามารถสัญจรกลับรถ (U-turn) ในระยะทางใกล้ๆได้ด้วย อีกทั้งผู้ร้องแจ้งว่า ก่อนหน้านี้ประสบปัญหาในลักษณะดังกล่าวเช่นกัน ประกอบกับผู้ร้องแจ้งว่า เส้นทางลาดพร้าวที่มีการก่อสร้างถนน หรือเส้นทางรามคำแหง ที่มีการปิดถนน แต่ยังเปิดบริเวณด้านหน้า (ไม่ระบุว่าด้านหน้าพื้นที่ใด) เพื่อให้ประชาชนกลับรถได้ ซึ่งการปิดถนน ทำให้การจราจรติดขัดอยู่แล้ว ควรเปิดช่องทางให้ประชาชนสามารถสัญจรกลับรถได้บ้าง จึงประสงค์ให้หน่วยงานที่เกี่ยวข้องดำเนินการพิจารณาเปิดช่องทางกลับรถฯ เพื่ออำนวยความสะดวกให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata